Source: https://www.teleoff.gov.sk/opatrenie-telekomunikacneho-uradu-slovenskej-republiky-z-20122010-c-o-202010/
Timestamp: 2018-12-09 21:20:08+00:00
Document Index: 10118737

Matched Legal Cases: ['§ 50', '§ 50', '§ 4', '§ 58', '§ 17', '§ 2']

Opatrenie Telekomunikačného úradu Slovenskej republiky z 20.12.2010 č. O – 20/2010 | Úrad pre reguláciu elektronických komunikácií a poštových služieb
z 20. 12. 2010 č. O – 20/2010,
o podrobnostiach poskytovania verejných telefónnych automatov
Toto opatrenie sa vzťahuje na podnik, ktorý úrad určil podľa § 50 ods. 4 zákona na poskytovanie univerzálnej služby a uložil mu povinnosti podľa § 50 ods. 2 písm. c) a f) zákona (ďalej len „podnik“).
VEREJNÉ TELEFÓNNE AUTOMATY
(1) Za primeranú dostupnosť verejných telefónnych automatov sa považuje
a) rovnomerné plošné rozmiestnenie verejných telefónnych automatov v obci,
b) počet verejných telefónnych automatov
1. jeden verejný telefónny automat v obciach do 1 000 obyvateľov vrátane,
2. jeden verejný telefónny automat na každých aj začatých 5 000 obyvateľov v obciach
od 1 001 do 10 000 obyvateľov vrátane,
3. jeden verejný telefónny automat na každých aj začatých 10 000 obyvateľov v obciach
od 10 001 do 50 000 obyvateľov vrátane,
4. päť verejných telefónnych automatov v obciach nad 50 000 obyvateľov umiestnených najmä na miestach so zvýšenou koncentráciou pohybu občanov.
(2) V obci, kde je len jeden verejný telefónny automat, tento musí umožňovať prístup a použitie
pre zdravotne postihnutých užívateľov a spĺňať požiadavky uvedené v § 4.
(3) Počet verejných telefónnych automatov pre zdravotne postihnutých užívateľov je najmenej
25 % z celkového počtu verejných telefónnych automatov podľa odseku 1 písm. b).
(1) Každý verejný telefónny automat musí
b) umožňovať zrakovo postihnutým užívateľom jednoduchú identifikáciu všetkých jeho
tlačidiel,
e) umožňovať volania
g) poskytovať informácie o telefónnych číslach tiesňových volaní.
(2) Podnik môže zastaviť alebo obmedziť poskytovanie verejnej telefónnej služby prostredníctvom
verejného telefónneho automatu v určitom mieste a premiestniť verejný telefónny automat, ak
a) bol v priebehu jedného roka najmenej trikrát preukázateľne zničený,
b) bolo v priebehu jedného roka najmenej trikrát preukázané jeho zneužitie alebo
c) nebolo z neho v predchádzajúcich šiestich mesiacoch uskutočnené žiadne volanie.
Verejný telefónny automat pre telesne postihnutých užívateľov musí spĺňať všeobecné technické požiadavky na stavby užívané osobami s obmedzenou schopnosťou pohybu a orientácie1) a musí byť príslušne označený2).
SLUŽBY PRE ZDRAVOTNE POSTIHNUTÝCH UŽÍVATEĽOV
Účastník, ktorým je fyzická osoba s ťažkým zdravotným postihnutím3), ktorá má sluchové postihnutie alebo ťažkú rečovú vadu, má právo, aby mu podnik zabezpečil na jeho žiadosť koncové zariadenie, ktoré mu umožní prístup k verejným telefónnym službám vrátane tiesňových volaní.
Účastník, ktorým je fyzická osoba s ťažkým zdravotným postihnutím3), ktorá má zrakové postihnutie, má právo, aby mu podnik zabezpečil na jeho žiadosť bezplatný prístup k informačným službám o telefónnych číslach.
Zrušuje sa opatrenie Telekomunikačného úradu Slovenskej republiky z 28. novembra 2008
č. O-18/2008, ktorým sa ustanovujú podrobnosti poskytovania verejných telefónnych automatov a služieb pre zdravotne postihnutých užívateľov (oznámenie č. 511/2008 Z. z.).
Toto opatrenie nadobúda účinnosť 1. februára 2011.
1) § 58 ods. 3 vyhlášky Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu
a orientácie.
2) § 17 ods. 3 písm. a) bod 1. zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.
3) § 2 ods. 3 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.